Ministru kabineta noteikumu projekta

**“Grozījumi Ministru kabineta 2016. gada 14. jūnija noteikumos Nr. 361 „Noteikumi par augļu un dārzeņu ražotāju organizācijām””**

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Lauksaimniecības un lauku attīstības likuma 5. panta ceturtā, septītā un 9. panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 14. jūnija noteikumi Nr.361 „Noteikumi par augļu un dārzeņu ražotāju organizācijām” (turpmāk – noteikumi Nr.361) nosaka augļu un dārzeņu ražotāju organizāciju atzīšanas kritērijus, atzīšanas kārtību, darbības nosacījumus un kontroli, kā arī kārtību, kādā piešķir, administrē un uzrauga Eiropas Savienības (turpmāk – ES) atbalstu augļu un dārzeņu ražotāju organizācijām.  Pamatojoties uz Komisijas 2016. gada 10. jūnija Deleģēto regulu (ES) Nr.2016/921, ar ko nosaka turpmākus pagaidu ārkārtas atbalsta pasākumus konkrētu augļu un dārzeņu ražotājiem, (turpmāk – regula Nr.2016/921) līdz 2017. gada 30. jūnijam augļu un dārzeņu ražotāji var pieteikties uz ES pagaidu ārkārtas atbalstus augļu un dārzeņu nozarei.  Saskaņā ar regulas Nr. 2016/921 3. pantu Latvijai noteiktais atbalsta tiesīgo produktu apjoms 3 600 tonnas ir sadalītas starp ražotāju organizācijām un individuālajiem ražotājiem, kas nav ražotāju organizāciju biedri, ievērojot Ministru kabineta 2016. gada 14. jūnija noteikumus Nr. 361 „Noteikumi par augļu un dārzeņu ražotāju organizācijām” (turpmāk – MK noteikumi Nr.361):  1. par āboliem un bumbieriem:  1.1. ražotāju organizācijām – par vienu tonnu;  1.2. individuālajiem ražotājiem – par 199 tonnām;  2. par tomātiem un gurķiem (atklātā laukā, segtās platībās), burkāniem:  2.1. ražotāju organizācijām – par 254 tonnām;  2.2. individuālajiem ražotājiem – par 146 tonnām;  3. par MK noteikumu Nr.361 [12. pielikumā](https://likumi.lv/ta/id/282896-noteikumi-par-auglu-un-darzenu-razotaju-organizacijam#piel12) minētajiem produktiem:  3.1. ražotāju organizācijām – par 1009 tonnām;  3.2. individuālajiem ražotājiem – par 1991 tonnu.  Pēc Lauku atbalsta dienesta (turpmāk – LAD) informācijas līdz 2017.gada 1. maijam no visiem Latvijas augļu un dārzeņu ražotājiem uz ES ārkārtas atbalstu ir pieteikusies viena ražotāju organizācija, piesakot 2269 tonnu dārzeņu.  Lai Latvijas augļu un dārzeņu ražotājiem būtu iespēja izmantot šo ES atbalstu, ir nepieciešams grozīt MK noteikumus Nr. 361, pārdalot iepriekšminēto apjomu starp augļu un dārzeņu ražotāju organizācijām un individuālajiem ražotājiem, kas nav ražotāju organizāciju biedri, ņemot vērā ne tikai pieteikto apjomu, bet arī augļu un dārzeņu ražošanu periodā līdz 2017. gada 30. jūnijam (t.i., šajā periodā, ievērojot Latvijas klimatiskos apstākļus, varēs izaudzēt tikai gurķus – uz lauka un segtajās platībās - un tomātus – tikai segtajās platībās) un attiecīgās šo produktu aizņemtās platības un vidējo ražību.  Tādējādi ir sagatavots Ministru kabineta noteikumu projekts “Grozījumi Ministru kabineta 2016. gada 14. jūnija noteikumos Nr. 361 „Noteikumi par augļu un dārzeņu ražotāju organizācijām”” (turpmāk – noteikumu projekts).  Noteikumu projektā tiek precizēts atbalsta tiesīgo produktu apjoms starp ražotāju organizācijām un individuāliem ražotājiem, kas nav ražotāju organizācijas biedri, nosakot šādu daudzumu:  1. par tomātiem un gurķiem (atklātā laukā, segtās platībās), burkāniem:  1.1. ražotāju organizācijām – par 400 tonnām;  1.2. individuālajiem ražotājiem – par 0 tonnām;  2. par MK noteikumu Nr.361 [12. pielikumā](https://likumi.lv/ta/id/282896-noteikumi-par-auglu-un-darzenu-razotaju-organizacijam#piel12) minētajiem produktiem:  2.1. ražotāju organizācijām – par 2771 tonnu;  2.2. individuālajiem ražotājiem – par 229 tonnām.  Noteikumu projektā iekļauti arī precizējumi par darbības programmas laikā īstenoto ieguldījumu uzraudzības periodu, to īpašum tiesībām ražotāju organizācijas biedru izstāšanās gadījumā, finanšu korekciju piemērošanas kārtību neievēroto normatīvo aktu prasību darbības programmas īstenošanas vai uzraudzības laikā.  Vienlaikus, precizējot darbības programmas ietvaros veikto ieguldījumu uzraudzības periodu un nosakot to uz pieciem gadiem, projekta 11. punkts paredz atkāpi, nosakot, ka nosacījumu par ieguldījumu uzraudzības periodu nepiemēro ieguldījumiem, kas veikti līdz projekta spēkā stāšanās dienai. **Pašreiz projekta 11. punktā izteiktā 100. punkta redakcijā šī atkāpe paredzēta līdz 2017. gada 1. jūlijam, taču datums ir noteikts orientējoši, un to būs nepieciešams precizēt atkarībā no datuma, kurā projektu izskatīs Ministru kabineta sēdē.**  Tāpat arī noteikumu projekts paplašina atbalsttiesīgos pasākumus apstiprināto darbības programmu īstenošanai un tajos noteikto mērķu sasniegšanai. |
| 3. | Projekta izstrādē iesaistītās institūcijas | Lauku atbalsta dienests, biedrības „Latvijas Dārznieks” un „Latvijas Augļkopju Asociācija”. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz augļu un dārzeņu ražotājiem un šo ražotāju dibinātām ražotāju organizācijām. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums var ietekmēt augļu un dārzeņu ražotājus, dodot iespēju viņiem saņemt atbalstu par ārkārtas atbalsta pasākumu īstenošanu attiecībā uz viņu saražotu produkciju. Šo pasākumu īstenošana Eiropas līmenī var sekmēt cenu stabilizēšanos katrā atsevišķā dalībvalstī.  Noteikumu projekta tiesiskais regulējums radīs papildu administratīvo slogu ražotājiem, kas īstenos pagaidu ārkārtas atbalsta pasākumus augļu un dārzeņu sektorā, jo būs nepieciešams aizpildīt un iesniegt iesniegumu veidlapas un citus dokumentus.  Tomēr pašlaik ir grūti novērtēt ietekmes mērogus, jo nav zināms, cik plaši Latvijas ražotāji izmantos minēto atbalstu, ievērojot to, ka patlaban ir grūti prognozēt tendences augļu un dārzeņu tirgū. |
| 3. | Administratīvo izmaksu monetārs novērtējums | Aprēķins ir pamatos ar Centrālās statistikas pārvaldes (turpmāk – CSP) datiem, t.i., ka vienas stundas darbaspēka izmaksas lauksaimniecības sektorā 2016. gada I ceturksnī bija 6,79 *euro*, bet valsts pārvaldē – 8,34 *euro*.  Izvērtējot datus par ārkārtas atbalstu augļu un dārzeņu ražotājiem 2014./2015. gadā salīdzinājumā ar tādu pašu periodu 2015./2016.gadā, var pieņemt, ka pretendenti vidēji iesniedz sešus iesniegumus.  Tā kā augļu un dārzeņu ražotāji pieteikumus iesniedz papīra formā, var pieņemt, ka iesnieguma aizpildīšanai tiks tērēta aptuveni pusstunda.  Tā kā Lauku atbalsts dienests, pēc ārkārtas atbalsta iesnieguma saņemšanas sadarbībā ar Valsts augu aizsardzības dienestu apseko attiecīgās platības un sagatavo, aktus un kontroles lapas, tad, ievērojot iepriekšējo gadu pieredzi, valsts iestāžu administratīvās izmaksas ir šādas:   1. Lauku atbalsta dienestam:   (8,36x10)x(6x1) = 501,6 *euro*   1. Valsts augu aizsardzības dienestam:   (8,36x2)x(6x1) = 100,32 9 *euro*  Atbalsta pretendenta administratīvās izmaksas kopumā ir:  40,74 *euro*, kas veidojas šādi: (6,79x0,5)x(6x1)= 20,37. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.** | | Turpmākie trīs gadi (*euro*) | | |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 130 899 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 130 899 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 130 899 | 0 | 0 | 0 |
| 2.1. valsts pamatbudžets | 0 | 130 899 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Katrai dalībvalstij ir noteikts daudzums, par kuru var pretendēt uz ārkārtas atbalstu (Latvijā – 3600 tonnu). Regula Nr. 2016/921 paredz, ka ES finansiālā palīdzība attiecībā uz produktiem, kas izņemti no tirgus bezmaksas izplatīšanai, saskaņā ar Regulas Nr. 2016/921 II pielikumu tiks izmaksāta 100% apmērā. ES finansiālā palīdzība par priekšlaikus novāktiem vai nenovāktiem produktiem ražotāju organizāciju biedriem sasniegs 75% no likmēm izplatīšanai uz citiem galamērķiem (pārējie 25% ir jāsedz ražotāju organizācijai), savukārt ražotājiem, kas nav ražotāju organizācijas biedri, 50% no likmēm izplatīšanai uz citiem galamērķiem. Valsts finansējums šajā gadījumā nav jāparedz.  Lauku atbalsta dienests maksājumus izmaksās tikai pēc tam, kad būs saņemti visi iesniegumi. Patlaban ir grūti prognozēt finansējuma apmēru, jo tas būs atkarīgs no iesniegumu skaita un no tirgus situācijas ārkārtas atbalsta periodā, kas ir līdz 2017. gada 30. jūnijam vai līdz dienai, kad sasniegts katrai dalībvalstij(Latvijai – 3600 tonnas) noteiktais atbalsttiesīgais produktu daudzums.  Pēc LAD informācijas, līdz 2017. gada 1. maijam uz ES ārkārtas atbalstu ir pieteiktas 2269 tonnu dārzeņu par kopējo summu 130 899 *euro*.  ES atbalsts 100% apmērā ārkārtas pasākumu īstenošanai ir vienreizējs atbalsts saskaņā ar Regulu Nr. 2016/921, un tas nav saistīts ar Zemkopības ministrijas budžetā jau ieplānotajiem finanšu līdzekļiem augļu un dārzeņu ražotāju grupām un ražotāju organizācijām.  Maksājumi tiks izmaksāti no Zemkopības ministrijas budžeta apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)”.  Nepieciešamo finansējumu noteikumu projekta īstenošanai Zemkopības ministrija normatīvajos aktos noteiktajā kārtībā pieprasīs no valsts pamatbudžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | |

*Anotācijas IV sadaļa un V sadaļas 2. tabula – projekts šo jomu neskar.*

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr. 543/2011, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr.922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (Turpmāk – Regula Nr. 543/2011)  Komisijas 2016. gada 10. jūnija Deleģētā Regula (ES) Nr. 2016/921, ar ko nosaka turpmākus pagaidu ārkārtas atbalsta pasākumus konkrētu augļu un dārzeņu ražotājiem (turpmāk – Regula Nr. 2016/921) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Regula Nr. 543/2011  Regula Nr. 2016/921 | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.543/2011 57. pants un IX pielikums | 1., 2 un 3.punkts | Atbilst pilnībā. | Neparedz stingrākas prasības. |
| Regulas Nr.543/2011 60. panta 5. un 6.punkts | 4. punkts | Atbilst pilnībā. | Neparedz stingrākas prasības. |
| Regulas Nr.543/2011 105., 106.un 107. pantu | 6.punkts | Atbilst pilnībā. | Neparedz stingrākas prasības. |
| Regulas Nr.2016/921  2. panta 1. punkts un 3. pants | 7.,8.,9. un 10. punkts | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav | | |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par Ministru kabineta noteikumu projektu ir ievietota Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts apspriests ar Lauksaimnieku organizācijas sadarbības padomi, Lauksaimniecības Kooperatīvu asociāciju, biedrību „Latvijas dārznieks”, Latvijas augļkopju asociāciju un Zemnieku Saeimu. |
| 3. | Sabiedrības līdzdalības rezultāti | Sociālie partneri atbalsta noteikumu projekta tālāku virzību. |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Normatīvā akta izpildi nodrošinās Lauku atbalsta dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekts šo jomu neskar. |
| 3. | Cita informācija | Nav |

Zemkopības ministrs Jānis Dūklavs

Zemkopības ministrijas valsts sekretāre D.Lucaua

Ozola 67027019

Inese.Ozola@zm.gov.lv